Meškuičių tvenkinys
56°4′7″ š. pl. 23°29′19″ r. ilg.﻿ / ﻿56.06861°š. pl. 23.48861°r. ilg.﻿ / 56.06861; 23.48861 Meškuičių tvenkinys – tvenkinys Lietuvoje, Šiaulių rajone, 19 km į šiaurės rytus nuo Šiaulių miesto centro. Sudarytas užtvenkus bevardį upelį (Tautinio intakas, Mūšos baseinas) 0,2 km nuo jo žiočių. Tvenkinio ilgis iš pietvakarių į šiaurės rytus – 0,33 km, plotis – iki 0,12 km. Yra 0,18 ha sala. Altitudė 84,3 m. Krantai žemi. Aplinkui plyti pievos ir dirbami laukai. Vakarinėje pakrantėje įsikūręs Meškuičių miestelis, yra paplūdimys, į pietus – Rupeikių kaimas. Rytuose eina Šiaulių–Joniškio geležinkelis.